CELEX: 32007R0856
Language: lt
Date: 2007-07-16 00:00:00
Title: 2007 m. liepos 16 d. Tarybos reglamentas (EB) Nr. 856/2007, pratęsiantis galutinio antidempingo muito, nustatyto Reglamentu (EB) Nr. 215/2002 importuojamam Kinijos Liaudies Respublikos kilmės feromolibdenui, taikymo sustabdymą

21.7.2007   
            
            
               LT
            
            
               Europos Sąjungos oficialusis leidinys
            
            
               L 190/1
            
         
      TARYBOS REGLAMENTAS (EB) Nr. 856/2007
   2007 m. liepos 16 d.
   pratęsiantis galutinio antidempingo muito, nustatyto Reglamentu (EB) Nr. 215/2002 importuojamam Kinijos Liaudies Respublikos kilmės feromolibdenui, taikymo sustabdymą
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 14 straipsnį,
   atsižvelgdama į Komisijos pasiūlymą, pateiktą pasikonsultavus su Patariamuoju komitetu,
   kadangi:
   A.   PROCEDŪRA
   
               (1)
            
            
               Reglamentu (EB) Nr. 215/2002 (2) Taryba nustatė galutinį antidempingo muitą importuojamam Kinijos Liaudies Respublikos (toliau – KLR) kilmės feromolibdenui, kuris klasifikuojamas KN kodu 7202 70 00 (toliau – nagrinėjamasis produktas). Antidempingo muito norma yra 22,5 %.
            
         
               (2)
            
            
               Komisija Sprendimu 2006/714/EB (3) devynių mėnesių laikotarpiui sustabdė Reglamentu (EB) Nr. 215/2002 importuojamam Kinijos Liaudies Respublikos kilmės feromolibdenui nustatyto galutinio antidempingo muito taikymą.
            
         
               (3)
            
            
               Sprendimas sustabdyti Reglamentu (EB) Nr. 215/2002 nustatyto galutinio antidempingo muito taikymą buvo priimtas atsižvelgiant į pagrindinio reglamento 14 straipsnio 4 dalį, kurioje numatyta, kad dėl Bendrijos interesų antidempingo priemonių taikymas gali būti sustabdytas remiantis tuo, kad rinkos sąlygos yra laikinai taip pakitusios, jog nėra tikimybės, kad dėl tokio sustabdymo žala atsinaujins, atsižvelgiant į tai, kad Bendrijos pramonei buvo suteikta galimybė pateikti pastabas, ir į tas pastabas buvo atsižvelgta.
            
         
               (4)
            
            
               Sprendimu 2006/714/EB Komisija padarė išvadą, kad, atsižvelgiant į laikinus rinkos sąlygų pokyčius, visų pirma aukštą Bendrijos rinkoje vyraujantį nagrinėjamojo produkto kainų lygį, kuris gerokai viršijo pirminiame tyrime nustatytą žalos lygį, ir, kaip spėjama, prarastą nagrinėjamojo produkto paklausos ir tiekimo pusiausvyrą, mažai tikėtina, kad sustabdžius priemonių taikymą su KLR kilmės nagrinėjamojo produkto importu susijusi žala atsinaujins.
            
         
               (5)
            
            
               Sprendimu 2006/714/EB Komisija įsipareigojo stebėti nagrinėjamojo produkto importo raidą ir kainas bei, vėl padidėjus nagrinėjamojo produkto importo dempingo kaina iš KLR apimčiai ir dėl to Bendrijos pramonei pradėjus patirti žalą, panaikinti sustabdymą.
            
         
               (6)
            
            
               2006 m. spalio 31 d.Europos Sąjungos oficialiajame leidinyje
                   (4) paskelbtu pranešimu inicijuota ex officio tarpinė peržiūra, kadangi Komisijos turimais duomenimis aplinkybės, kurioms esant buvo priimtos galiojančios priemonės, pasikeitė tiek, kad esamos priemonės nebėra adekvačios, o, kai kurie pokyčiai yra ilgalaikiai.
            
         B.   PAGRINDAS
   
               (7)
            
            
               Remiantis pagrindinio reglamento 14 straipsnio 4 dalimi, dėl Bendrijos interesų antidempingo priemonių taikymas gali būti sustabdytas devynių mėnesių laikotarpiui, bet sustabdymas gali būti dar pratęstas ne ilgesniam kaip vienerių metų laikotarpiui, jeigu, Komisijos siūlymu, taip nutaria Taryba.
            
         
               (8)
            
            
               Sustabdžius priemonių taikymą, Sprendimo 2006/714/EB 5 ir 10 konstatuojamosiose dalyse išdėstyta su nagrinėjamojo produkto importu bei kainomis susijusi situacija nepakito. Į Europos bendriją buvo importuoti tik nedideli KLR kilmės feromolibdeno kiekiai.
            
         
               (9)
            
            
               Atsižvelgiant į ex officio tarpinę peržiūrą, reikėtų nepamiršti, kad ji turėtų būti baigta per 15 mėnesių nuo inicijavimo, t. y. iki 2008 m. sausio 31 d.
            
         C.   IŠVADA
   
               (10)
            
            
               Įvertinus, kad Bendrijos rinka po antidempingo muito taikymo sustabdymo 2006 m. spalio mėn. išliko nepakitusi ir tai, kad tarpinė peržiūra dar nėra baigta, vadovaujantis pagrindinio reglamento 14 straipsnio 4 dalimi, tikslinga pratęsti galiojančių priemonių taikymo sustabdymą. Remiantis bendru prekybos srautų numatymo principu bei numatant vykdomos tarpinės peržiūros rezultatus, daroma išvada, kad galiojančių priemonių taikymo sustabdymas turėtų būti pratęstas iki 2008 m. sausio 31 d., t. y. iki galutinio tarpinės peržiūros išvadų pateikimo termino. Nėra pagrindo manyti, kad pratęsus priemonių taikymo sustabdymą būtų prieštaraujama Bendrijos interesams.
            
         
               (11)
            
            
               Laikydamasi pagrindinio reglamento 14 straipsnio 4 dalies, Komisija informavo Bendrijos pramonę apie ketinimą pratęsti galiojančių antidempingo priemonių taikymo sustabdymą. Bendrijos pramonei buvo suteikta galimybė pateikti pastabas, bet pateiktos pastabos neturėjo įtakos išvadai, kad situacija išliko tokia pati, kaip išdėstyta Sprendime 2006/714/EB.
            
         
               (12)
            
            
               Todėl Komisija mano, kad pagal pagrindinio reglamento 14 straipsnio 4 dalį yra įvykdyti visi reikalavimai, susiję su nagrinėjamojo produkto importui nustatyto antidempingo muito sustabdymo pratęsimu. Todėl Reglamentu (EB) Nr. 215/2002 nustatyto antidempingo muito taikymo sustabdymą reikėtų pratęsti iki 2008 m. sausio 31 d.
            
         
               (13)
            
            
               Komisija stebės nagrinėjamojo produkto importo raidą ir kainas. Bet kuriuo metu vėl padidėjus nagrinėjamojo produkto importo iš KLR dempingo kaina apimčiai ir dėl to Bendrijos pramonei pradėjus patirti žalą, Komisija pasiūlys atnaujinti antidempingo muito taikymą ir panaikins jo sustabdymą,
            
         PRIĖMĖ ŠĮ REGLAMENTĄ:
   1 straipsnis
   Reglamentu (EB) Nr. 215/2002 nustatyto galutinio antidempingo muito importuojamam Kinijos Liaudies Respublikos kilmės feromolibdenui, kuris klasifikuojamas KN kodu 7202 70 00, taikymo sustabdymas pratęsiamas iki 2008 m. sausio 31 d.
   2 straipsnis
   Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. liepos 16 d.
      
         
            Tarybos vardu
         
         
            Pirmininkas
         
         J. SILVA
         
      
   
   
      (1)  OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2117/2005 (OL L 340, 2005 12 23, p. 17).
   
      (2)  OL L 35, 2002 2 6, p. 1.
   
      (3)  OL L 293, 2006 10 24, p. 15.
   
      (4)  OL C 262, 2006 10 31, p. 28.